
1 Mr, wyth gant, pump deg, pedair, 

Yw'r flwyddyn chwerw hon, 

Ce's fy nharo a galar, 
A blinder prudd i'm bron, 

Wrth glywed beth wnaeth angeu, 
Fath ergyd rodd yn awr, 

I un o'r gwir ffyddloniaid 
Yn myddin Iesu mawr! 


2 Yr wythfed dydd o Dachwedd, 

Mi gofiaf hyn o dro, 

Daeth newydd trwm alaethus 
I swnio trwy ein bro; 

Sef, colli Jones anwylaf, 
Galarus dro oedd hwn, 

Mae llawer bron gan brudd-der, 
Oes, heddyw, dan ei phwn. 


3 Waith colli cyfaill anwyl, 
A bugail hoff, 'run wedd, 
A'i droi dan ddyrnod angeu 
I orwedd yn y bedd ; 
O, pwy all ddirnad gofid 
Ei eglwys yma'n awr, 
Wrth wel'd eu bugail ffyddlon 
Yn myn'd i'r ddaear lawr! 


4 Mae cannoedd, oes, mae miloedd, 
Yn ardal tref Caerdydd, 
Waith colli Jones anwylaf, 
Yn wylo heddyw'n brudd! 
Waith colli un mor serchog, 
A'r fath gariadus wedd, 
Mae galar yn mhob mynwes 
Ei fod yn myn'd i'r bedd. 

5 Yn mhlith 'r holl Weinidogion 
Yn awr sydd drwy ein $ir, 
Am Joues o'r Tabernacl 
Bydd galar amser hir, 
Wrth gofio'i eiriau melys, 
Yn dweyd am Geidwad byw, 
A'r ffordd i bechaduriaid 
I dd'od drwy Grist at Dduw. 





6 Aelodau a gwrandawwyr 
Ei weinidogaeth wiw, 
Sydd heddyw yn galaru 
Ei fyn'd o dir y byw; 
Ond er i ni alaru, 
Byth mwyach ni ddaw'n ol, 
Am hyny, frodyr anwyl, 
Par'town fyn'd ar ei ol. 


7 O, angeu, angeu creulawn, 

Paham y gwnest fel hyn, 

Sef taro un mor ffyddlawn, 
A'i roi mewn gwaelod glyn ? 

Lle nid oes gobaith bellach 
Ei glywed yma mwy, 

| Yn dweyd am ddrwg y gelyn, 

Na rhinwedd marwol glwy” ! 


8 Chwe' mlynedd a deugain gafodd 
O amser yma i fyw, 

i Rhan fawr o hyny dreuliodd 
| Yn ngwinllan hardd ei Dduw ; 
ì Ei yrfa'n deg a redodd 
b Mewn heddwch pur i ben, 
Mae heddyw'n moli'r Iesu 

A'i prynodd ar y pren, 


9 Efe fu yn bugeilio 
Dros ugain mlynedd lawn, 
Eglwys y Tabernacl, 

Yn hyn bu'n ffyddlon iawn; 
Ymdrechai gael tangnefedd 
Yn wastad yn eu plith, 

Yn awr mae mewn tangnefedd, 


Ni dderfydd hwnw byth. 


10 Yn ffyddlon iawn fe dreuliodd 
Ran fawr o dyddiau 'i oes, 

I ddweyd am ddrwg y gelyn, 

A rhinwedd angeu'r groes ; 

Dangosai fawr ddrwg Satan 
I bawb o ddynolryw, 

A'r ffordd a drefnodd Iesu 
Drachefn 'in gael byw. 


Pregethai yr athrawiaeth 
Sy'n gyson wrth y Gair, 
Gan gofio geiriau'r Ceidwad 
Fu gynt ar fynwes Mair ; 
Ei grefydd Ef oedd nodwedd 
Ein hanwyl Jones bob pryd ; 
Ei grefydd Ef oedd sylwedd 
Ei holl bregethau i gyd. 


Rhai cannoedd fe arweiniodd, 
Do, i'r dyfrllyd fedd, 

Ar broffes o'u crediniaeth 
Mai Crist yw awdwr hedd ; 

Un amser ni fedyddiodd 
Neb heb y broffes hon, 

Sef proffes o'u crediniaeth 
Yn y Gwaredwr llon. 


Mae llawer yn galaru, 
Oes, heddyw, ar ei ol, 
Er hyny 'rwyf yn credu 
Ei fod mewn cynhes gol ; 
'Nghol Iesu Grist ei Brynwr, 
Mewn lle diogel iawn, 
Ac ar ei fwrdd caiff wledda 
I dragwyddoldeb llawn. 


Ei serchog, fwyn, gymhares 
A wylai ddagrau'n lli', 
Wrth wel'd ei phriod anwyl 
Yn myn'd i'r dyffryn du; 
Ei hoff blant mwyngu hefyd 
Alarent yr un wedd, 
Wrth wel'd eu tad tirionaf 
Yn myn'd dan gloiau'r bedd. 


'Rwyf finau yn galaru 
Waith colli brawd mor gu, 
Fy nhad yn yr efengyl, 
Hoff iawn oedd Joues gan I; 
Ond, ust! mi welaf foreu 
Y daw i'r lan o'r bedd, 
Caiff wel'd yr hawddgar Iesu, 
A byth fod ar ei wedd, 

16 Hyn fydd ei destun canu 

Tra paro'r nefoedd wych, 

Cael gweled person Iesu, 
Heb ddammeg mwy, na drych; 

A'i weled yn teyrnasu 
Ar bobpeth yn y nef; 

. Byth, byth ni dderfydd canu 

Yn beraidd iddo Ef. 


17 Can iddo Ef am brynu, 

Am olchi yn y gwa'd, 
Caniddo Ef am drefnu 

Ffordd rydd fyn'd at y Tad ; 
Can iddo Ef am berffaith 

Lan iechydwriaeth lawn ; 
Can iddo Ef, heb dewi, 

Byth, foreu na phrydnawn. 


18 Yn awr, mae wedi dianc 
O swn gofidiau'r llawr ; 
Mae wedi dechreu canu 
Clod maith i'r Iesu mawr; 
Am hyny, na alarwn 
Fel rhai heb obaith cryf, 
Wnaeth anwyl Jones ond blaenu 
Fyn'd adref o Gaerdyf. 


19 Wel, bellach, frodyr anwyl, 
Chwiorydd yn mhob man, 
Ymdrechwn ddilyn Iesu, 
Er bod yn eithaf gwan; 
Ond ini ddysgwyl wrtho, 
A gofyn hyn drwy ffydd, 
Mae'r Iesu wedi addo 
Rhoi nerth yn ol y dydd. 


20 Wel, bellach gwnawn ymbwyso 

Byth ar ei allu mawr, 

A'i 'wyllus ryfedd hefyd 
I achub llwch y llawr ; 

O, rhown ein gofal iddo, 
Fe'n dwg i'r nefoedd wen, 

I blith 'r holl waredigion, 
Iw foli mwy. Amen. 


DIWEDD. 


JOHN GRIFFITHS, ARGRAFFYDD, PONTFAEN. 











